**บทที่ 3**

**วิธีดำเนินการวิจัย**

การวิจัยเรื่องแนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษาเขต 26โดยดำเนินการเป็น 2 ระยะ ดังนี้

ระยะที่ 1 ศึกษาสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษาเขต 26

1. กลุ่มประชาการและกลุ่มตัวอย่าง

2. เครื่องมือที่ใช้ในการวิจัย

3. การสร้างและหาคุณภาพเครื่องมือ

4. การเก็บรวบรวมข้อมูล

5. การวิเคราะห์ข้อมูล

6. สถิติที่ใช้ในการวิเคราะห์ข้อมูล

ระยะที่ 2 ศึกษาแนวทางในการจัดการศึกษาภาษาจีนที่มีประสิทธิผล ในสถานศึกษาสังกัดสำนักงานเขตพื้นที่การศึกษามัธยมศึกษา เขต 26

1. กลุ่มเป้าหมาย

2. เครื่องมือที่ใช้ในการวิจัย

3. การสร้างเครื่องมือวิจัย

4. การเก็บรวบรวมข้อมูล

5. ข้อมูลและการวิเคราะห์ข้อมูล

**ระยะที่ 1 ศึกษาสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษาเขต 26**

**1. ประชากรและกลุ่มตัวอย่าง**

1.1 ประชากร ได้แก่ ผู้บริหารสถานศึกษา และครูผู้สอนภาษาจีน ในสถานศึกษาสังกัด

สำนักงานเขตพื้นที่การศึกษามัธยมศึกษา เขต 26 รวม 80 คน

1.2 กลุ่มตัวอย่าง ได้มาจากประชากรทั้งหมด ได้แก่ ผู้บริหารสถานศึกษา ซึ่งประกอบไปด้วย ผู้อำนวยการโรงเรียนจำนวน 17 คน รองผู้อำนวยการโรงเรียนจำนวน 17 คน หัวหน้ากลุ่มสาระการเรียนรู้ภาษาต่างประเทศจำนวน 17 คน ครูผู้สอนจำนวน 29 คน รวมเป็นจำนวน 80 คน

คน โดยเลือกแบบเจาะจง ตามตารางที่ 3.1

**ตารางที่ 3.1**

*จำนวนกลุ่มเป้าหมายของสถานศึกษาที่จัดการเรียนการสอนภาษาจีน สังกัดสำนักงานเขตพื้นที่การศึกษามัธยมศึกษา เขต 26*

|  |  |  |  |
| --- | --- | --- | --- |
| ลำดับที่ | รายชื่อสถานศึกษา | กลุ่มตัวอย่าง | |
| ผู้บริหารสถานศึกษา | ครู |
| 1 | โรงเรียนสารคามพิทยาคม | 3 | 1 |
| 2 | โรงเรียนผดุงนารี | 3 | 6 |
| 3 | โรงเรียนพยัคฆภูมิวิทยาคาร | 3 | 1 |
| 4 | โรงเรียนวาปีปทุม | 3 | 3 |
| 5 | โรงเรียนนาเชือกพิทยาสรรค์ | 3 | 2 |
| 6 | โรงเรียนบรบือ | 3 | 2 |
| 7 | โรงเรียนบรบือวิทยาคาร | 3 | 2 |
| 8 | โรงเรียนโกสุมวิทยาสรรค์ | 3 | 2 |
| 9 | โรงเรียนนาดูนประชาสรรพ์ | 3 | 2 |
| 10 | โรงเรียนมัธยมยางสีสุราช | 3 | 1 |
| 11 | โรงเรียนกัทรวิชัย | 3 | 1 |
| 12 | โรงเรียนเชียงยืนพิทยาคม | 3 | 1 |
| 13 | โรงเรียนเขวาไร่ศึกษา | 3 | 1 |
| 14 | โรงเรียนชื่นชมพิทยาคาร | 3 | 1 |
| 15 | โรงเรียนมหาวิชานุกูล | 3 | 1 |
| 16 | โรงเรียนเขื่อนพิทยาสรรค์ | 3 | 1 |
| 17 | โรงเรียนเขวาใหญ่พิทยาสรรค์ | 3 | 1 |
| รวม | | 51 | 29 |

**2. เครื่องมือที่ใช้ในการวิจัย**

เครื่องมือที่ใช้ในการเก็บรวบรวมข้อมูลสำหรับการวิจัยในครั้งนี้ เป็นแบบสอบถาม ซึ่งมีอยู่ 3 ตอน

**ตอนที่ 1** เป็นแบบสอบถามแบบตรวจสอบรายการ (Checklist) โดยถามข้อมูลทั่วไปของผู้ตอบแบบสอบถาม

**ตอนที่ 2** เป็นแบบสอบถามมาตรตราส่วนประมาณค่า (Rating Scale) มี 5 ระดับ คือ มากที่สุด มาก ปานกลาง น้อย น้อยที่สุด เพื่อสอบถามเกี่ยวกับสภาพการจัดการศึกษาภาษาจีนในสถานศึกษาสังกัดสำนักงานเขตพื้นที่การศึกษามัธยมศึกษาเขต 26 3 ด้าน ดังนี้

1. ด้านหลักสูตร

2. ด้านการจัดกิจกรรมการเรียนการสอน

3. ด้านการวัดและประเมินผล

**ตอนที่ 3** เป็นแบบสอบถามเพื่อศึกษาข้อเสนอแนะชนิดคำถามปลายเปิด(Open- ended Questionnaire)

**3. การสร้างและหาคุณภาพเครื่องมือ**

เครื่องมือที่ใช้ในการเก็บรวบรวมข้อมูล เป็นแบบสอบถาม ซึ่งผู้ทำการวิจัยได้สร้างขึ้น โดยมีลำดับในการสร้างดังต่อไปนี้

3.1 ศึกษาเอกสาร หลักการและงานวิจัยที่เกี่ยวข้องกับการจัดการศึกษาภาษาจีน

3.2 ศึกษาวิธีการสร้างแบบสอบถามประเภทมาตราส่วนประมาณค่า (Rating Scale)

3.3 นำแบบสอบถามเสนอคณะกรรมการที่ปรึกษางานนิพนธ์พิจารณาตรวจสอบ

ความครบถ้วนความถูกต้อง และครอบคลุมเนื้อหาที่ทำการสำรวจแล้วนำมาปรับปรุงแก้ไขตามที่อาจารย์ที่ปรึกษาวิทยานิพนธ์แนะนำ

3.4 ปรับปรุงแก้ไขแบบสอบถามตามที่อาจารย์ที่ปรึกษาวิทยานิพนธ์แนะนำและนำเสนอต่อผู้เชี่ยวชาญตรวจสอบเพื่อ ความเที่ยงตรงและความเชิงเนื้อหาและค่าดัชนีความสอดคล้องระหว่างข้อคำถามกับวัตถุประสงค์ (Index of item objective congruence :IOC) ซึ่งผู้เชี่ยวชาญมีรายนามดังนี้

3.4.1 นายอัครกฤษ อรัญชัย วุฒิการศึกษา กศ.ม.(การบริหารการศึกษา) ตำแหน่งรองผู้อำนวยการ วิทยฐานะรองผู้อำนวยการชำนาญพิเศษ โรงเรียนสารคามพิทยาคม อำเภอเมือง จังหวัดมหาสารคาม ผู้เชี่ยวชาญด้านโครงสร้างและเนื้อหา

3.4.2 นางสาวปัญจรัตน์ คำทองสุข วุฒิการศึกษา กศ.ม. (การบริการจัดการการศึกษา) ตำแหน่ง ครู วิทยฐานะครูชำนาญการ วิทยาลัยอาชีวะมหาสารคาม อำเภอเมือง จังหวัดมหาสารคาม ผู้เชี่ยวชาญด้านโครงสร้างและเนื้อหา

3.4.3 นางสายพิณ เหลือวิระยะ วุฒิการศึกษา ค.ม. (วิจัยและประเมินผลการศึกษา)ตำแหน่ง ครู วิทยฐานะครูชำนาญการพิเศษ โรงเรียนสารคามพิทยาคม อำเภอเมือง จังหวัดมหาสารคาม ผู้เชี่ยวชาญด้านสถิติ การวัดและประเมินผล

3.4.4 นางสนทนา สระมูล วุฒิการศึกษา ค.ม. (วิจัยและประเมินผลการศึกษา)

ตำแหน่ง ครู วิทยฐานะครูชำนาญการ โรงเรียนสารคามพิทยาคม อำเภอเมือง จังหวัดมหาสารคาม ผู้เชี่ยวชาญด้านสถิติ การวัดและประเมินผล

3.4.5 นางชุลีพร พินิจพล วุฒิการศึกษา ค.ม. (ภาษาไทย) ตำแหน่ง ครู วิทยฐานะครูชำนาญการพิเศษ โรงเรียนสารคามพิทยาคม ผู้เชี่ยวชาญด้านเนื้อหา ภาษาการวิจัย

3.5 นำแบบสอบถามไปวิเคราะห์โดยการหาค่า ดัชนี IOC (Index of item

Objec- tive Congruence) จากการกำหนดระดับความคิดเห็นของผู้เชี่ยวชาญ จำนวน 5 คน ซึ่งผลปรากฏว่า ได้ค่าความสอดคล้องของข้อคำถามกับวัตถุประสงค์และนิยามศัพท์เฉพาะ อยู่ที่ 1.00

3.6 ปรับปรุงแบบสอบถามตามคำแนะนำผู้เชี่ยวชาญและเสนออาจารย์ที่ปรึกษา วิทยานิพนธ์พิจารณาอีกครั้ง

3.7 หาคุณภาพเครื่องมือ โดยนำแบบสอบถามไปทดลองใช้ (Try Out) ในสถาน ศึกษาที่ไม่ใช่กลุ่มตัวอย่าง จำนวน 30 คน แบ่งเป็นโรงเรียนอุดรพิชัยรักษ์พิทยา จำนวน 8 คน โรงเรียนนครขอนแก่น จำนวน 6 คน โรงเรียนกันทรลักษ์วิทยาจำนวน 8 คน โรงเรียนกาฬสินธุ์พิทยาสรรพ์ จำนวน 8 คน เพื่อหาค่าความเชื่อมั่น (Reliability) โดยใช้สัมประสิทธิ์แอลฟาของครอนบาค (บุญชม ศรีสะอาด, 2556, น. 116-117) ได้ค่า ความเชื่อมั่นทั้งฉบับเท่ากับ 0.89 และหาอำนาจจำแนกของแบบสอบถาม โดยการหาค่าสัมประสิทธิ์ สหสัมพันธ์ระหว่างรายข้อทั้งฉบับ ได้ค่าอำนาจจำแนกระหว่าง 0.22-0.89

3.8 ปรับปรุงแก้ไขเครื่องมือให้สมบูรณ์แล้วนำไปใช้ในการเก็บรวบรวมข้อมูลจาก กลุ่มตัวอย่างที่กำหนด

**4. การเก็บรวบรวมข้อมูล**

การเก็บรวบรวมข้อมูลผู้วิจัยได้ดำเนินการตามขั้นตอนดังนี้

4.1 ดำเนินการจัดทำแบบสอบถามตามจำนวนกลุ่มตัวอย่าง

4.2 ติดต่อขอหนังสือราชการจากสาขาวิชาการบริหารจัดการการศึกษา คณะครุศาสตร์

มหาวิทยาลัยราชภัฏมหาสารคาม เพื่อขอความอนุเคราะห์ผู้อำนวยการสถานศึกษาในสังกัด สำนักงานเขตพื้นที่การศึกษามัธยมศึกษา เขต 26 ในการแจกแบบสอบถามเพื่อเก็บข้อมูล

4.3 ติดต่อขอรับแบบสอบถามคืนด้วยตนเอง ได้รับกลับคืนร้อยละ 100

4.4 นำแบบสอบถามที่ได้รับกลับคืนมา ทำการสำรวจความสมบูรณ์ความครบถ้วน ของเนื้อหาในแบบสอบถามแล้วดำเนินการวิเคราะห์ข้อมูลจากแบบสอบถาม

**5. วิเคราะห์ข้อมูล**

หลังจากที่ผู้วิจัยได้เก็บรวบรวมข้อมูลครบถ้วนแล้ว ดำเนินการวิเคราะห์ข้อมูลโดยใช้

โปรแกรม คอมพิวเตอร์และจัดกระทำข้อมูลเป็นขั้นตอน ดังนี้

**ตอนที่ 1** วิเคราะห์ข้อมูลทั่วไปเกี่ยวกับสถานภาพของผู้ตอบแบบสอบถามโดยการหาจำนวนและหาค่าร้อยละ ) แล้วนำเสนอเป็นตารางประกอบความเรียงท้ายตาราง

**ตอนที่ 2** วิเคราะห์ข้อมูลเกี่ยวแนวทางการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26โดยการหาค่าเฉลี่ย (Mean) และหาค่าส่วนเบี่ยงเบนมาตรฐาน (Standard Deviation) โดยรวมและรายด้านแล้วนำเสนอเป็นตารางประกอบความเรียงท้ายตารางโดยใช้เกณฑ์ ในการแปลความหมายของค่าเฉลี่ยโดยกำหนดเกณฑ์ (บุญชม ศรีสะอาด, 2556, น. 121) ดังนี้

ค่าเฉลี่ย 4.51-5.00 หมายถึง ระดับความคิดเห็นอยู่ในระดับมากที่สุด

ค่าเฉลี่ย 3.51-4.50 หมายถึง ระดับความคิดเห็นอยู่ในระดับมาก

ค่าเฉลี่ย 2.51-3.50 หมายถึง ระดับความคิดเห็นอยู่ในระดับปานกลาง

ค่าเฉลี่ย 1.51-2.50 หมายถึง ระดับความคิดเห็นอยู่ในระดับน้อย

ค่าเฉลี่ย 1.00-1.50 หมายถึง ระดับความคิดเห็นอยู่ในระดับน้อยที่สุด

**ตอนที่ 3** วิเคราะห์ข้อมูลแนวทางการพัฒนาการดำเนินงานวิชาการโดยใช้หลักการ

ของ การวิเคราะห์เนื้อหา (Content Analysis)

**6. สถิติที่ใช้ในการวิเคราะห์ข้อมูล**

6.1 สถิติพื้นฐาน ได้แก่

6.1.1 ความถี่ (Frequency)

6.1.2 ร้อยละ (Percentage) ใช้สูตร ดังนี้ (บุญชม ศรีสะอาด, 2556,น.122)

*(3-1)*

เมื่อ P แทน ร้อยละ

f แทน ความถี่ที่ต้องการแปลงเป็นค่าร้อยละ

n แทน จำนวนความถี่ทั้งหมด

6.1.3 ค่าเฉลี่ย µ ใช้สูตร ดังนี้

*(3-2)*

เมื่อ แทน ค่าเฉลี่ยคะแนนกลุ่มประชากร

∑x แทน ผลรวมของกลุ่มประชากร

n แทน จำนวนกลุ่มประชากร

6.1.4 ส่วนเบี่ยงเบนมาตรฐาน **σ** โดยใช้สูตร ดังนี้ (บุญชม ศรีสะอาด,2556, น. 126)

*(3-3)*

เมื่อ แทน ค่าส่วนเบี่ยงเบนมาตรฐาน

X แทน คะแนนแต่ละตัว

µ แทน ค่าเฉลี่ยของประชากร

N แทน จำนวนกลุ่มประชากร

∑ แทน ผลรวม

เปรียบเทียบความคิดเห็นของผู้บริหารสถานศึกษาและครู ต่อสภาพปัจจุบันของจัด

การศึกษาภาษาจีนในสถานศึกษาสังกัดสำนักงานเขตพื้นที่การศึกษามัธยมศึกษาเขต 26 โดยใช้การทดสอบ t-test

6.2 สถิติที่ใช้หาค่าคุณภาพเครื่องมือด้านความเชื่อมั่น ได้แก่ ค่า IOC

สัมประสิทธิ์แอลฟ่าของครอนบาค และค่าสัมประสิทธิ์สหสัมพันธ์อย่างง่ายระหว่างคะแนนรายข้อกับคะแนนรวม

6.2.1 ค่าความเที่ยงตรงของเครื่องมือ โดยใช้สูตร ดังนี้ (ไพศาล วรคำ, 2558, น. 269)

*(3-4)*

เมื่อ ioc แทน ดัชนีความสอดคล้องระหว่างข้อคำถามกับ

วัตถุประสงค์

R แทน คะแนนระดับความสอดคล้องที่ผู้เชี่ยวชาญแต่ละคนประเมินในแต่ละข้อ

N แทน จำนวนผู้เชี่ยวชาญที่ประเมินความสอดคล้องในข้อนั้น 6.2.2 ค่าความเชื่อมั่น (Reliability) ของแบบสอบถามทั้งฉบับใช้สูตรสัมประสิทธิ์สหสัมพันธ์แอลฟาของครอนบาค ดังนี้ (สมบัติ ท้ายเรือคำ, 2555, น. 98)

*(3-5)*

เมื่อ α แทน สัมประสิทธิ์ความเชื่อมั่น

k แทน จำนวนข้อของเครื่องมือ

แทน ความแปรปรวนของคะแนนแต่ละข้อ

แทน ความแปรปรวนของคะแนนทั้งฉบับ   
 6.2.3 ค่าอำนาจจำแนกของแบบสอบถามเป็นรายข้อ (Discrimination Power)

โดยการหาค่าสัมประสิทธิ์สหสัมพันธ์อย่างง่ายระหว่างคะแนนรายข้อกับคะแนนรวม (Item Total Correlation) โดยใช้สูตรดังนี้ (บุญชม ศรีสะอาด, 2556, น. 130)

*(3-6)*

เมื่อ แทน สัมประสิทธิ์สหสัมพันธ์ระหว่างตัวแปร x กับ y

แทน ผลรวมของค่าตัวแปร x

แทน ผลรวมของค่าตัวแปร y

แทน ผลรวมของผลคูณระหว่างค่าตัวแปร x กับ y

แทน ผลรวมกำลังสองของค่าตัวแปร x

แทน ผลรวมกำลังสองของค่าตัวแปร y

n แทน จำนวนกลุ่มตัวอย่าง

**ระยะที่ 2 ศึกษาแนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษาเขต 26**

**1. กลุ่มเป้าหมาย**

1.1 ผู้อำนวยการโรงเรียน จำนวน 2 คน เลือกแบบเจาะจง เป็นผู้บริหารในสถานศึกษาที่ได้รับการคัดเลือกให้เป็นศูนย์เครือข่ายพัฒนาการจัดการเรียนการสอนภาษาจีน สังกัดสำนักงานคณะกรรมการการศึกษาขั้นพื้นฐาน ได้แก่

1.1.1 นายประวิทย์กาสา บุญจุฑาสิริกุล ตำแหน่ง ผู้อำนวยการชำนาญการพิเศษ โรงเรียนกัลยาณวัตร สังกัดสำนักงานเขตพื้นที่การศึกษามัธยมศึกษา เขต 25

1.1.2 ดร.ชาตรี ถาวรรักษ์ ตำแหน่ง ผู้อำนวยการชำนาญการพิเศษ

โรงเรียนอนุบาลกาฬสินธุ์ สังกัดสำนักงานเขตพื้นการศึกษาประถมศึกษากาฬสินธุ์ เขต 1

1.2 รองผู้อำนวยการฝ่ายวิชาการ จำนวน 2 คน เลือกแบบเจาะจง เป็นผู้บริหารในสถานศึกษาที่ได้รับการคัดเลือกให้เป็นศูนย์เครือข่ายพัฒนาการจัดการเรียนการสอนภาษาจีน สังกัดสำนักงานคณะกรรมการการศึกษาขั้นพื้นฐาน ได้แก่

1.2.1 นายอนันต์ เดชโยธิน ตำแหน่ง รองผู้อำนวยการชำนาญการพิเศษ

โรงเรียนกัลยาณวัตร สังกัดสำนักงานเขตพื้นที่การศึกษามัธยมศึกษา เขต 25

1.2.2 นางมะลิวัลย์ ศรีนวล ตำแหน่ง รองผู้อำนวยการชำนาญการพิเศษ

โรงเรียนอนุบาลกาฬสินธุ์ สังกัดสำนักงานเขตพื้นการศึกษาประถมศึกษากาฬสินธุ์ เขต 1

1.3 หัวหน้ากลุ่มสาระการเรียนรู้ภาษาต่างประเทศ จำนวน 1 คน เลือกแบบเจาะจง เป็นผู้บริหารในสถานศึกษาที่ได้รับการคัดเลือกให้เป็นศูนย์เครือข่ายพัฒนาการจัดการเรียนการสอนภาษาจีน สังกัดสำนักงานคณะกรรมการการศึกษาขั้นพื้นฐาน ได้แก่

1.3.1 นายชัชวาล เปานาเรือง ตำแหน่ง ครูชำนาญการพิเศษ

โรงเรียนอนุบาลกาฬสินธุ์ สังกัดสำนักงานเขตพื้นการศึกษาประถมศึกษากาฬสินธุ์ เขต 1

1.4 ครูผู้สอนภาษาจีน จำนวน 2 คน เลือกแบบเจาะจง เป็นครูสถานศึกษาที่ได้รับการคัดเลือกให้เป็นศูนย์เครือข่ายพัฒนาการจัดการเรียนการสอนภาษาจีน สังกัดสำนักงานคณะกรรมการการศึกษาขั้นพื้นฐาน ได้แก่

1.4.1 นายพิทักษ์ ประสิทธิ์นอก ตำแหน่ง ครูชำนาญการ โรงเรียนกัลยาณวัตร

สังกัดสำนักงานเขตพื้นที่การศึกษามัธยมศึกษา เขต 25

1.4.2 นางสาวกฤตพร ศรีศาลา ตำแหน่ง ครู โรงเรียนอนุบาลกาฬสินธุ์

สังกัดสำนักงานเขตพื้นการศึกษาประถมศึกษากาฬสินธุ์ เขต 1

**2.** **เครื่องมือที่ใช้ในการวิจัย**

เครื่องมือที่ใช้ คือ แบบสัมภาษณ์แบบมีโครงสร้าง ประเด็นคำถามเกี่ยวกับแนวทางการจัดการศึกษาภาษาจีนที่มีประสิทธิผลในสถานศึกษาสังกัดสำนักงานเขตพื้นที่การศึกษามัธยมศึกษา เขต 26จากผลการศึกษาจัดการเรียนการสอนภาษาจีนที่มีประสิทธิผลในสถานศึกษา ประกอบด้วย 3 ด้าน คือ 1) ด้านหลักสูตร 2) ด้านการจัดกิจกรรมการเรียนการสอน 3) ด้านการวัดและประเมินผล

**3. การสร้างเครื่องมือวิจัย**

เครื่องมือที่ใช้ในการเก็บรวบรวมข้อมูลเป็นแบบสัมภาษณ์แบบมี

โครงสร้าง โดยการศึกษาจากเอกสารและงานวิจัยที่เกี่ยวข้อง ซึ่งเป็นแบบสัมภาษณ์แบบมีโครงสร้างเกี่ยวกับแนวทางการจัดการศึกษาภาษาจีนที่มีประสิทธิผล ซึ่งแบบสัมภาษณ์ ผู้วิจัยได้กำหนดขั้นตอนการสร้าง ดังนี้

3.1 นำผลการวิจัยในระยะที่ 1 ในตอนที่ 2 ที่มีค่าเฉลี่ยต่ำที่สุดในแต่ละด้านและ ตอนที่ 3 แนวทางการจัดการศึกษาภาษาจีนที่มีประสิทธิผลในสถานศึกษา มาวิเคราะห์แล้วสร้างเป็นคำถาม

3.2 สร้างแบบสัมภาษณ์แบบมีโครงสร้าง (Structured Interview)

3.3 นำแบบสัมภาษณ์เสนอต่ออาจารย์ที่ปรึกษาวิทยานิพนธ์เพื่อตรวจสอบความเหมาะสมของข้อสัมภาษณ์และเนื้อหา ทำการปรับปรุงแก้ไขตามข้อเสนอแนะของอาจารย์ที่ปรึกษา วิทยานิพนธ์

3.4 นำแบบสัมภาษณ์เสนอต่อผู้ทรงคุณวุฒิเพื่อตรวจสอบความเที่ยงตรงของข้อคำถาม

3.5 จัดพิมพ์แบบสัมภาษณ์และทำลองสัมภาษณ์กับบุคคลที่ไม่ใช้กลุ่มเป้าหมาย จากนั้นดำเนินการรวบรวมข้อมูลในลำดับต่อไป

**4. การเก็บรวบรวมข้อมูล**

ผู้วิจัยดำเนินการตามขั้นตอน ดังนี้

4.1 ผู้วิจัยดำเนินการเก็บรวบรวมข้อมูลโดยขอหนังสือแนะนำตัวจากสาขาวิชาการบริหารจัดการการศึกษา คณะครุศาสตร์ มหาวิทยาลัยราชภัฏมหาสารคาม เพื่อขอความร่วมมือไปยังกลุ่มเป้าหมาย คือ ผู้อำนวยการโรงเรียน จำนวน 2 คน รองผู้อำนวยการฝ่ายวิชาการ จำนวน 2 คน หัวหน้ากลุ่มสาระการเรียนรู้ภาษาต่างประเทศจำนวน 1 คน ครูผู้สอนภาษาจีน จำนวน 2 คน ที่ได้กำหนดไว้ โดยขออนุญาตสัมภาษณ์เกี่ยวกับแนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26

4.2 ผู้วิจัยนัดหมายวัน เวลา และสถานที่ในการสัมภาษณ์กับกลุ่มเป้าหมายแต่ละคน

4.3 ผู้วิจัยนำหนังสือขอความอนุเคราะห์เก็บรวบรวมข้อมูลของการวิจัยเพื่อทำการสัมภาษณ์ และดำเนินการสัมภาษณ์กลุ่มเป้าหมาย คือผู้อำนวยการโรงเรียน จำนวน 2 คน รองผู้อำนวยการฝ่ายวิชาการ จำนวน 2 คน หัวหน้ากลุ่มสาระการเรียนรู้ภาษาต่างประเทศจำนวน 1 คน ครูผู้สอนภาษาจีน จำนวน 2 คน รวมจำนวนทั้งสิ้น 7 คน โดยสัมภาษณ์ในระหว่างวันที่ 2-3 ตุลาคม พ.ศ. 2561และในการสัมภาษณ์แต่ละครั้งจะทำการจดบันทึกและขออนุญาตบันทึกเสียงไว้ทุกครั้ง

4.4 ผู้วิจัยทำการตรวจสอบความถูกต้องของแบบสัมภาษณ์

**5. การวิเคราะห์ข้อมูล**

ผู้วิจัยวิเคราะห์ข้อมูลที่ได้จากการสัมภาษณ์โดยใช้หลักการวิเคราะห์เนื้อหา (Content Analysis) แล้วสรุป